Új funkció az iWiW-en: Kedvencek
Június 15-én élesítették az iWiW fejlesztõi a közösségi portál legújabb funkcióját, a Kedvenceket. Ezzel az eddiginél részletesebben jeleníthetjük meg személyiségünk virtuális lenyomatát.
Mostantól az iWiW-es profiloldalak tartalmazhatják tulajdonosuk kedvenc zenei, mozis, tévés, könyv- és hobbi preferenciáit. Mindegyik témához egy-egy szabadszöveges mezõ tartozik, itt sorolhatjuk fel az ízlésünket legjobban jellemzõ darabok címeit. Minden mezõnél külön beállítható, hogy bárki láthassa az információt, vagy csak az ismerõseinknek legyen elérhetõ személyiségünk ezen szelete. A Kedvencek a Profil-szerkesztés linkre kattintás után a baloldali menübõl érhetõ el.

A profiloldalon megjelenített információ nem csak az ismerõsök beazonosítását segítheti, hanem abban is segíthet, hogy egy ismeretlenrõl alakíthassunk ki magunknak árnyaltabb képet. Milyenné vált a rég nem látott rokon vagy iskolatárs, mi érdekli a kollégát, akivel gyakran összefutunk ugyan a folyosón, de magánéletrõl nem beszélgetünk, avagy milyen mozira érdemes invitálni a tegnap megismert kedvest - ezekre a kérdésekre egy részletesen kitöltött iWiW Profil választ adhat. Érdemes persze azt is észben tartani, hogy magánoldalainkat megnézheti leendõ tárgyalópartnerünk vagy munkaadónk is az elsõ személyes találkozó elõtt, de ha nem akarunk nagyon különbözõ benyomást kialakítani magunkról barátaink és az ismeretlenek szemében, akkor ez sem jelenthet problémát.

Az iWiW közösségi portált az [origo] kiadója, az Origo Zrt. üzemelteti.
Origo Zrt. iWiW